da en da en en it da id en en en es en es it es en da en en it da id en en da en da da en ca it en en ca es es es en da da da da da da da da da fi da da da da da da da da da da da es es es en nb en ca en en da en en es sv en tr de en en da en en it da id en da en en en en en en en en en en en en
De personlige møder er genstartet - Messe.nu
Home Blog De personlige møder er genstartet
Efter et år uden messer var gensynsglæden stor, da MCH torsdag morgen slog dørene op til den 74. udgave af Formland. Frem til søndag kan besøgende gå på opdagelse i trends, tendenser, produktnyheder og et nyt grønt planteunivers.
Forude venter nogle oplevelsesrige dage med et væld af produktnyheder, inspiration og personlige møder. De besøgende på Formland Autumn 2021 kan frem til søndag blandt andet opleve årets trendzone ‘One of a kind’, det nye grønne sanseunivers ‘GREENHOUSE’, iværksætterområdet ‘Creators Community’, Danske Dekoratørers Styling Event, trendcaféen ‘Honey, I’m back’ samt deltage i et af de mange lærerige foredrag med trendeksperter, dekoratører og meningsdannere.
Det personlige møde i fokus
Blandt Formlands 412 udstillere er blandt andre design- og interiørbrandet Hübsch, som er glade for at være tilbage på Formland-messen:
– Det giver os noget andet at komme ud og se kunderne i øjnene. Man kan holde mange Zoom- og Skypemøder, men øjenkontakten og nærværet får man ikke på samme måde gennem kabler, som man gør, når man står ansigt til ansigt med sine kunder. Relation og netværk er en enormt vigtig ting i vores branche, og det får man bare på en anden måde, når man står her på Formland, sagde Daniel Henriksen, sales og marketing director hos Hübsch.
Begejstringen for det personlige møde bekræftes af trendforsker Louise Byg Kongsholm fra pej gruppen:
– Coronatiden har lært os, at vi vitterligt har manglet det fysiske møde, og at det er ekstremt svært at bygge relationer op og skabe nye uden at mødes fysisk. Her på Formland føles det lidt som om, det er køer, der er blevet lukket ud på græs. Der er vild aktivitet, og folk er super glade for at komme ud, fortalte Louise Byg Kongsholm.
Relationer blev plejet, og nye blev skabt på Formlands førstedag. Foto: MCH/Tony Brøchner.
Et nyt grønt univers
En af årets helt store nyheder på Formland er et nyt univers med spirende grønne trends til inde- og uderum. Det nye område ‘GREENHOUSE – Nature to te people’ inviterer besøgende indenfor i et inspirerende, grønt, levende og organisk sanseunivers, som kombinerer plante- og interiørbranchen på en helt ny måde. Området er skabt i samarbejde med GASA GROUP, og her var der store smil at spore efter en god førstedag på Formland:
– For os er Formland en helt unik mulighed for at få noget eksponering og møde vores kunder på en anderledes måde, end vi er vant til. Derfor var vi også straks med på idéen om at skabe et nyt univers, hvor man kombinerer planter og interiør, da vi ser det som en helt naturlig rejse, som giver rigtig god mening for os, fortalte Jens Hermansen, marketing manager, GASA GROUP, og tilføjede:
– Det er virkelig en fed oplevelse at stå her i dag og se alle tanker og idéer blive til virkelighed. Folk har virkeligt gjort sig umage, og vi får så meget positiv feedback og input, som vi kan lære en masse af.
Prestigefyldte priser blev uddelt
Formlands åbningsdag blev afsluttet på fornemmeste vis, da den eftertragtede iværksætterpris Creators Community Design Award blev overrakt til AYA&IDA, som vandt prisen for deres bæredygtige drikkeflasker.
Vinderen af den prestigefyldte Creators Community Design Award blev AYA&IDA.
I alt 46 spirende iværksættere var udvalgt til Creators Community, og det var derfor en stolt vinder, der modtog hædersbeviset samt en check på 50.000 kroner og en stand på Formland Spring 2022.
Tidligere på dagen blev mumutane tildelt prisen ‘Product of te year’, der uddeles af udvalgte influencers, for sin pude-serie.
Med sin pude-serie blev mumutane tildelt titlen ‘Product of te year’. Foto: MCH/Tony Brøchner.
Formland finder sted 19.-22. august i MCH Messecenter Herning. Læs mere på www.formland.dk.
Previous articleVær unik og styrk din forretning
Next articleIT-DAY 2022 – Aalborg – 21 april 2022
© Newspaper WordPress Theme by TagDiv
Denne hjemmeside anvender cookies til statistik og indstillinger. Hvis du klikker videre på siden, accepterer du brugen af cookies. OK Læs Mere
Privacy & Cookies Policy
This website uses cookies to improve your experience while you navigate through te website. Out of these, te cookies that are categorized as necessary are stored on your browser as they are essential for te working of basic functionalities of te website. We also use third-party cookies that help us analyze and understand how you use this website. These cookies will be stored in your browser only with your consent. You also have te option to opt-out of these cookies. But opting out of some of these cookies may affect your browsing experience.
Necessary cookies are absolutely essential for te website to function properly. This category only includes cookies that ensures basic functionalities and security features of te website. These cookies do not store any personal information.
Any cookies that may not be particularly necessary for te website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.